Kopīgs priekšlikums PADOMES REGULA, ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi /* */





PASKAIDROJUMA RAKSTS (1) Ar Padomes 2004. gada 19. februāra Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi[1] tiek īstenoti vairāki ierobežojoši pasākumi, kas ir paredzēti Padomes 2011. gada 15. februāra Lēmumā 2011/101/KĀDP par ierobežojošiem pasākumiem pret Zimbabvi[2], tostarp konkrētu fizisku vai juridisku personu, vienību un organizāciju līdzekļu un saimniecisko resursu iesaldēšana. (2) Padome 2015. gada 19. februārī pieņēma Padomes lēmumu, ar ko groza Lēmumu 2011/101/KĀDP, lai svītrotu piecu mirušu personu uzvārdus no minētā lēmuma I un II pielikuma. (3) Minētais pasākums tiek īstenots Savienības līmenī, tāpēc ir nepieciešama turpmāka Savienības rīcība, lai to īstenotu. (4) Ar Komisijas 2015. gada 19. februāra Īstenošanas regulu (ES) 2015/275 minētās piecas personas tika svītrotas no Regulas (EK) Nr. 314/2004 III pielikuma. (5) Tādēļ attiecīgi jāatjaunina Padomes Regulas (ES) Nr. 314/2004 IV pielikums. 2015/0067 (NLE) Kopīgs priekšlikums PADOMES REGULA, ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes Regulu (EK) Nr. 314/2004[3] tiek īstenoti vairāki pasākumi, kas ir paredzēti Padomes Lēmumā 2011/101/KĀDP[4], tostarp konkrētu fizisku vai juridisku personu, vienību un organizāciju līdzekļu un saimniecisko resursu iesaldēšana. (2) Regulas (EK) Nr. 314/2004 IV pielikumā ir uzskaitītas personas un vienības, attiecībā uz kurām līdzekļu un saimniecisko resursu iesaldēšana ir apturēta saskaņā ar minēto regulu. (3) Padome 2015. gada 19. februārī pieņēma Padomes Lēmumu (KĀDP) 2015/277[5], ar ko groza Lēmumu 2011/101/KĀDP, lai svītrotu piecu mirušu personu uzvārdus no minētā lēmuma I un II pielikuma. (4) Minētais pasākums ir Līguma par Eiropas Savienības darbību piemērošanas jomā, tādēļ tā īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka uzņēmēji visās dalībvalstīs to piemēro vienādi. (5) Ar Komisijas Īstenošanas regulu (ES) 2015/275[6] minētās piecas mirušās personas 2015. gada 19. februārī tika svītrotas no Regulas (EK) Nr. 314/2004 III pielikuma. (6) Attiecīgi būtu jāgroza Padomes Regulas (ES) Nr. 314/2004 IV pielikums, IR PIEŅĒMUSI ŠO REGULU. 1. pants Regulas (EK) Nr. 314/2004 IV pielikumu groza saskaņā ar šīs regulas pielikumu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 55, 24.2.2004., 1. lpp. [2] OV L 42, 16.2.2011., 6.–23. lpp. [3] Padomes Regula (EK) Nr. 314/2004 (2004. gada 19. februāris) par dažiem ierobežojošiem pasākumiem attiecībā uz Zimbabvi (OV L 55, 24.2.2004., 1. lpp.). [4] Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.). [5] Padomes Lēmums (KĀDP) 2015/277 (2015. gada 19. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi (OV L 47, 20.2.2015., 20. un 21. lpp.). [6] Komisijas Īstenošanas regula (ES) 2015/275 (2015. gada 19. februāris), ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi (OV L 47, 20.2.2015., 15. lpp.). PIELIKUMS Kopīgs priekšlikums PADOMES REGULA, ar ko groza Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi PIELIKUMS Regulas (EK) Nr. 314/2004 IV pielikumā no sadaļas „I. Personas” svītro šādas fiziskas personas: I. Personas || Uzvārds, vārds (un iespējamie pieņemtie vārdi) (1) Chindori-Chininga, Edward Takaruza (2) Karakadzai, Mike Tichafa (3) Sakupwanya, Stanley Urayayi (4) Sekeremayi, Lovemore (5) Shamuyarira, Nathan Marwirakuwa